## INFLUENCER

Influencer είναι ένας άνθρωπος που θεωρείται αρκετά δημοφιλής ή διάσημος και έχει ακόλουθους στα μέσα κοινωνικής δικτύωσης (facebook, twitter,instagram, youtube, tiktok, κτλ.)  
  
Ο **influencer** ασκεί επιρροή στους ακόλουθούς του η οποία μπορεί να αφορά τον τρόπο ζωής, το ντύσιμο, το στιλ, το πού θα πάνε διακοπές, ή ακόμα και τις επιλογές που θα κάνουν στη ζωή τους.

Όσο πιο πολλούς followers έχει ένας influencer, τόσο πιο δημοφιλής θεωρείται.  
  
Με τον τρόπο αυτό μπορεί να αποκτήσει έσοδα καθώς οι διαφημιστικές εταιρείες προωθούν προϊόντα μέσω των influencers.  
  
Οι influencers συνήθως αναρτούν δημοσιεύσεις και φωτογραφίες από τον τρόπο ζωής τους σε τακτά χρονικά διαστήματα στα μέσα κοινωνικής δικτύωσης.  
  
Οι ακόλουθοι βλέπουν τα posts και αντιδρούν με σχόλια θαυμασμού ή και αρνητικής κριτικής.

# INSTAGRAM

Το Instagram είναι μία δημοφιλής mobile social εφαρμογή και συγχρόνως μία υπηρεσία κοινωνικής δικτύωσης, η οποία επιτρέπει τη λήψη και το διαμοιρασμό φωτογραφιών και βίντεο. Έγινε γνωστό χάρη στα φίλτρα φωτογραφιών του, ενώ σήμερα διαθέτει φίλτρα και για βίντεο, καθώς επίσης και πληθώρα άλλων εργαλείων φιλικών προς τους χρήστες.

Το Instagram ανήκει στο Facebook, με την εξαγορά να έχει πραγματοποιηθεί τον Απρίλιο του 2012 έναντι 1 δισ. δολαρίων.

Συνολικά υπάρχουν πάνω από 200 εκατ. εγγεγραμμένοι χρήστες, οι οποίοι έχουν ανεβάσει πάνω από 20 δισ. φωτογραφίες, ανεβάζουν καθημερινά πάνω από 60 εκατ. φωτογραφίες και πραγματοποιούν καθημερινά πάνω από 1,6 δισ. likes σε φωτογραφίες και βίντεο.

# Διαφήμιση στα social media

Οφέλη διαφήμισης στα Social Media

Τα οφέλη του social media marketing είναι πολλά, όταν αυτό γίνεται σωστά. Συνοψίζοντας τα, έχουμε τα εξής:

* Αύξηση πωλήσεων και ενδιαφερόμενου προς την επωνυμία κοινού.
* Βελτιστοποιημένη στόχευση για το νέο και το υπάρχον κοινό
* Δυνατότητα δοκιμής μεταξύ διαφημιστικών επιλογών σε πραγματικό χρόνο
* Αποτελεσματικό user-generated περιεχόμενο για τις διαφημίσει

Οι διαφημίσεις σας προβάλλονται στο σωστό κοινό

Τα μέσα κοινωνικής δικτύωσης, σας επιτρέπουν να προβάλλετε πιο στοχευμένες διαφημίσεις στους χρήστες χωρίς να ξοδεύετε τον προϋπολογισμό σας άσκοπα.

Συγκεκριμένα, έχετε τη δυνατότητα να επιλέξετε το κοινό σας βάσει δημογραφικών στοιχείων, ηλικίας και ενδιαφερόντων, ώστε οι διαφημίσεις σας να προβάλλονται σε χρήστες που πιθανώς θα ενδιαφέρονται για τα προϊόντα ή τις υπηρεσίες σας. Έτσι, έχετε την καλύτερη δυνατή απόδοση της διαφήμισής σας προσεγγίζοντας το σωστό κοινό.

Αυξάνεται η αναγνωρισιμότητα της επιχείρησής σας

Η αναγνωρισιμότητα είναι το παν για ένα brand, αφού είναι αυτή που θέτει τα θεμέλια για την αξιοπιστία του. Εάν είστε μία νέα επιχείρηση και θέλετε να αρχίσουν σιγά σιγά οι δυνάμει πελάτες σας να σας αναγνωρίζουν αλλά και να σας εμπιστεύονται, τότε οι social media διαφημίσεις ίσως είναι η ιδανική λύση.

Καλέστε το κοινό σας να κάνει like & follow στη σελίδα σας, έτσι θα μπορούν οι υποψήφιοι πελάτες σας να βλέπουν όλες τις δημοσιεύσεις σας με νέα προϊόντα, πληροφορίες για εσάς και πολλά ακόμα.

Εικόνες που αναδεικνύουν τα προϊόντα σας σε προσεγμένα και ελκυστικά post καθώς και τακτικά stories, θα προσελκύσουν το κοινό σας. Με αυτό τον τρόπο, θα αρχίσουν να σας μαθαίνουν, και εάν φυσικά και το προϊόν σας είναι ελκυστικό, θα μετατραπούν σε πελάτες σας!

Αυξάνονται οι πωλήσεις στην ιστοσελίδα σας

Εάν η επιχείρησή σας διαθέτει επίσημη ιστοσελίδα, που είναι το πιο σημαντικό online κανάλι για μία επιχείρηση που σέβεται τον εαυτό της και μπορείτε να δείτε εδώ γιατί, τότε μπορείτε να έχετε ακόμη περισσότερα οφέλη από τη διαφήμιση επιχείρησης στα social media.

Η διάδραση που παρέχουν τα μέσα κοινωνικής δικτύωσης είναι εκπληκτική. Μπορείτε στα posts αλλά και τα stories σας να προσθέσετε links που θα οδηγούν τους χρήστες απευθείας στην επίσημη ιστοσελίδα σας.

Για παράδειγμα εάν είστε επιχείρηση με ρούχα, μπορείτε να κάνετε μία δημοσίευση με ένα μπουφάν, βάζοντας ένα link με προτροπή «Αγοράστε το εδώ». Έτσι, όσοι ενδιαφέρονται για το συγκεκριμένο προϊόν θα μπορούν να μεταβούν στην ιστοσελίδα σας και να το αγοράσουν!

Η διαφήμιση επιχείρησης στα social media μπορεί να είναι οικονομική

Το καλό με τις διαφημίσεις στα κοινωνικά δίκτυα είναι ότι προσαρμόζονται σε όλα τα budget. Για την ακρίβεια, καθορίζετε εσείς πόσα θέλετε να ξοδέψετε για τη διαφήμισή σας και οι κοινωνικές πλατφόρμες κάνουν την υπόλοιπη δουλειά. Δεν είναι ανάγκη από την πρώτη σας διαφήμιση να ξοδέψετε μεγάλο ποσό.

Ξεκινήστε σιγά σιγά με ένα όχι πολύ μεγάλο ποσό, πάρτε μία ανάδραση, εάν δηλαδή αποδίδει και σε ποιους. Στη συνέχεια, με τη σωστή στρατηγική, μπορείτε να κάνετε διαφήμιση και με μεγαλύτερο προϋπολογισμό.

Μπορείτε να επιλέξετε το κατάλληλο κοινωνικό δίκτυο για τη διαφήμισή σας

Το κάθε μέσο κοινωνικής δικτύωσης απευθύνεται σε διαφορετικό κοινό κι έχει ελαφρώς διαφορετικές δυνατότητες. Για παράδειγμα το Facebook απευθύνεται κυρίως σε ανθρώπους 40+, το Instagram σε κοινό ηλικίας από 18-40, ενώ στο TikTok ο μέσος όρος ηλικίας των χρηστών είναι ακόμα πιο χαμηλός.

Επομένως, ανάλογα με το αντικείμενό σας και το κοινό στο οποίο στοχεύετε, θα επιλέξετε και την πλατφόρμα που σας εξυπηρετεί καλύτερα στο να διαφημιστείτε αποτελεσματικά.

Μπορείτε να προωθήσετε σχεδόν ό,τι θέλετε!

Μπορεί να μην είναι κάποιο προϊόν ή κάποια υπηρεσία. Μπορεί για παράδειγμα να θέλετε απλά να προωθήσετε ένα άρθρο που γράφετε στο blog σας με σκοπό να αποκτήσει μεγαλύτερη αναγνωσιμότητα. Μία διαφήμιση στις social πλατφόρμες θα λειτουργήσει το ίδιο αποτελεσματικά, αφού θα οδηγήσει πολλούς χρήστες στο να διαβάσουν το άρθρο σας.

Αυξάνετε τους πελάτες και στο φυσικό σας κατάστημα

Διαφημίστε τα προϊόντα και τις υπηρεσίες σας στα social media, και δε θα δείτε αύξηση της επισκεψιμότητας μόνο την ιστοσελίδα σας αλλά και στο φυσικό σας κατάστημα. Κι όμως γίνεται! Εάν επιλέξετε να διαφημιστείτε σε ανθρώπους που βρίσκονται κοντά στη φυσική σας τοποθεσία, τότε θα δουν τη διαφήμιση του προϊόντος σας και υπάρχει περίπτωση να επισκεφθούν το φυσικό σας κατάστημα για να το αγοράσουν.

Στατιστικά και πολύτιμες πληροφορίες

Εκτός από την αύξηση των πωλήσεων και της αναγνωρισιμότητας του brands σας, ακόμα ένα πολύ σημαντικό όφελος μέσα από τη διαφήμιση στα social media είναι η συλλογή πολύτιμων πληροφοριών για το κοινό σας. Όπως, εάν άρεσε η δημοσίευσή σας, σε ποιες ηλικίες άρεσε περισσότερο; Άρεσε περισσότερο σε άνδρες ή σε γυναίκες; Στην Ελλάδα ή το εξωτερικό; Σε ποιες περιοχές συγκεκριμένα; Σε ποια διαφημιστικά σημεία πήγε καλύτερα; Έτσι θα συγκεντρώσετε πολύτιμες πληροφορίες για μελλοντικές διαφημιστικές καμπάνιες όχι μόνο στα social media, αλλά και σε άλλα κανάλια όπως τη Google (Google Ads).

Όποιο κι αν είναι το αντικείμενό σας, το σίγουρο είναι πως αξίζει να το δοκιμάσετε!

Ξεκινήστε αργά και σταθερά να δείτε ποιος είναι ο ιδανικός τρόπος και το ιδανικό σημείο να διαφημιστείτε και θα εκπλαγείτε με το πόσες δυνατότητες έχετε να κάνετε τη δική σας διαφήμιση στα social media με ένα πολύ οικονομικό τρόπο!

Η ομάδα του DigitalPro είναι εδώ να σας βοηθήσει στην προώθηση της επιχείρησής σας. Επικοινωνήστε μαζί μας εδώ για να συζητήσουμε ποια είναι η λύση που ταιριάζει καλύτερα στην επιχείρησή σας και το budget σας!